

คำสั่งตำรวจภูธรจังหวัด......................

ที่ / ๒๕.....

เรื่อง ตั้งศูนย์ขยายผลและปราบปรามเครือข่ายยาเสพติด ของตำรวจภูธรจังหวัด....................

( Results Extension and Task-Force Narcotics Networks Center )

------------------------------

ด้วยปัญหายาเสพติดในปัจจุบันในพื้นที่ตำรวจภูธรภาค ๑ นับว่ามีสถานการณ์การค้าและการแพร่ระบาดค่อนข้างรุนแรง แม้ว่าที่ผ่านมาเจ้าหน้าที่รัฐจะมีการจับกุมผู้กระทำผิดในคดีรายสำคัญและตรวจยึดของกลางยาเสพติดได้เป็นจำนวนมาก แต่การสืบสวนขยายผลเพื่อดำเนินการกับนายทุน หรือตัวการที่อยู่เบื้องหลังยังดำเนินการได้น้อย ซึ่งตำรวจภูธรภาค ๑ ได้แต่งตั้งคณะกรรมการขับเคลื่อนนโยบายด้านการแก้ไขปัญหายาเสพติดในทุกมิติ และให้ตำรวจภูธรจังหวัด ดำเนินการจัดตั้งศูนย์ขยายผลและปราบปรามเครือข่ายยาเสพติด โดยให้นำมาตรการสมคบ,สนับสนุน ช่วยเหลือ และมาตรการทางด้านทรัพย์สินเชิงคุณภาพตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ.๒๕๓๔ รวมถึงขยายมาตรการทางด้านทรัพย์สินไปยังกฎหมายอื่นๆ ให้มากยิ่งขึ้น ทั้งกฎหมายฟอกเงิน กฎหมายบังคับโทษปรับ และกฎหมายสรรพากร โดยมีแนวทางการดำเนินการ คือ สืบสวน สอบสวน ปราบปราม ทำลายโครงสร้างการค้า และจับกุมกลุ่มเครือข่ายการค้า ยาเสพติดในทุกระดับ โดยปฏิบัติการในรูปแบบ Task Force และต้องพัฒนาศักยภาพบุคลากรให้เพียงพอต่อการสืบสวน สอบสวน ปราบปราม เครือข่ายการค้ายาเสพติดในทุกระดับ

เพื่อให้การดำเนินการดังกล่าวเป็นไปอย่างมีประสิทธิภาพและได้ผลในเชิงประจักษ์ จึงมีความจำเป็นต้องมีเจ้าหน้าที่ตำรวจที่มาทำหน้าที่ในการอำนวยการและสืบสวน สอบสวน ปราบปราม ทำลายโครงสร้างการค้ายาเสพติด รวมถึงติดตามจับกุมผู้กระทำผิดและทรัพย์สินที่เกี่ยวเนื่องกับการกระทำผิดเกี่ยวกับยาเสพติดและอาศัยอำนาจตามประมวลกฎหมายวิธีพิจารณาความอาญา พุทธศักราช ๒๔๗๗ มาตรา ๑๘ วรรคสี่ และ คำสั่งสำนักงานตำรวจแห่งชาติ ที่ ๔๑๙/๒๕๕๖ ลงวันที่ ๑ กรกฎาคม ๒๕๕๖ บทที่ ๔ เรื่อง มาตรการควบคุม ตรวจสอบ เร่งรัดการสอบสวน ข้อ ๒.๕ ตำรวจภูธรจังหวัด..................................... จึงมีคำสั่งจัดตั้งศูนย์ขยายผลและปราบปรามเครือข่ายยาเสพติด ของตำรวจภูธรจังหวัด............................... โดยมีภารกิจและหน้าที่ ดังนี้

**๑. ภารกิจ**

ศูนย์ขยายผลและปราบปรามเครือข่ายยาเสพติด ของตำรวจภูธรจังหวัด.......................... มีภารกิจในการอำนวยการและสืบสวน สอบสวน ปราบปราม ทำลายโครงสร้างการค้ายาเสพติด รวมถึงติดตามจับกุมผู้กระทำผิดและทรัพย์สินที่เกี่ยวเนื่องกับการกระทำผิดเกี่ยวกับยาเสพติด ในเขตพื้นที่รับผิดชอบของตำรวจ ภูธรจังหวัด........................ และพื้นที่อื่นที่เกี่ยวเนื่อง รวมถึงพัฒนาศักยภาพบุคลากรให้เพียงพอต่อการสืบสวน สอบสวน ปราบปราม เครือข่ายการค้ายาเสพติดในทุกระดับโดยนำแนวทางการดำเนินงานของ

(๒)

ศูนย์อำนวยการป้องกันและปราบปรามยาเสพติด มาปฏิบัติให้เป็นไปด้วยความเรียบร้อย บังเกิดประสิทธิภาพสูงสุดและสัมฤทธิ์ผล

**๒. การจัดกำลัง**

ศูนย์ขยายผลและปราบปรามเครือข่ายยาเสพติด ตำรวจภูธรจังหวัด...................มีโครงสร้างตาม ผนวก ก ประกอบด้วย

**๒.๑. ส่วนบังคับบัญชา**  มีองค์ประกอบและอำนาจหน้าที่ตาม ผนวก ข

**๒.๒. ส่วนปฏิบัติการ**

๒.๒.๑. ชุดปฏิบัติการสืบสวนสอบสวนขยายผลปราบปรามนักค้ายาเสพติดรายสำคัญและสืบสวนทางการเงิน มีองค์ประกอบและหน้าที่ตาม ผนวก ค

ทั้งนี้ ตั้งแต่บัดนี้เป็นต้นไป

สั่ง ณ วันที่ เดือน พ.ศ. ๒๕๖๑

( )

ผู้บังคับการตำรวจภูธรจังหวัด...........................

ผนวก ก : โครงสร้างศูนย์ขยายผลและปราบปรามเครือข่ายยาเสพติด ภ.จว......................

ประกอบคำสั่งตำรวจภูธรจังหวัด........................... ที่ /๒๕...... ลงวันที่..............................

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ศอ.ปส.ภ.จว......................**

**ศูนย์ขยายผลและปราบปรามเครือข่ายยาเสพติด ภ.จว...............................**

**ชุดปฏิบัติการสืบสวนสอบสวนขยายผลปราบปราม**

**นักค้ายาเสพติดรายสำคัญและสืบสวนทางการเงิน**

**ส่วนบังคับบัญชา**

( )

ผู้บังคับการตำรวจภูธรจังหวัด...........................

ผนวก ข : ส่วนการบังคับบัญชา

ประกอบคำสั่งตำรวจภูธรจังหวัด.......................... ที่ /๒๕..... ลงวันที่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

๑. ส่วนการบังคับบัญชา ประกอบด้วย

๑.๑. รองผู้บังคับการตำรวจภูธรจังหวัด............... (รับผิดชอบงานยาเสพติด) หัวหน้าศูนย์

๑.๒. ผู้กำกับการสืบสวน ตำรวจภูธรจังหวัด.................. รองหัวหน้าศูนย์

๑.๓. เลขานุการ

๑.๔. ผู้ช่วยเลขานุการ

๑.๕. เจ้าหน้าที่ประจำศูนย์

๒. อำนาจหน้าที่

๒.๑. จัดทำแผนงาน โครงการขยายผลและปราบปรามเครือข่ายยาเสพติดของตำรวจภูธรจังหวัด.............. โดยให้สอดคล้องกับแนวทางการดำเนินงานป้องกันปราบปรามยาเสพติด ของตำรวจภูธรจังหวัด...........,ตำรวจภูธรภาค ๑,สำนักงานตำรวจแห่งชาติ และศูนย์อำนวยการป้องกันและปราบปรามยาเสพติด

๒.๒. อำนวยการ สั่งการ เร่งรัด กำกับดูแล ตรวจสอบ ติดตาม ดำเนินการ และประเมินผลการปฏิบัติงานในการสืบสวนสอบสวนขยายผลและปราบปรามเครือข่ายยาเสพติด

๒.๓. กำหนดเป้าหมายในการขยายผลและปราบปรามเครือข่าย และจัดวางระบบข้อมูลด้านยาเสพติดเพื่อเป็นฐานข้อมูลในการวางแผน

๒.๔. บูรณาการการดำเนินงานขยายผลและปราบปรามเครือข่าย โดยร่วมกับส่วนราชการที่เกี่ยวข้อง

๒.๕. แต่งตั้งคณะทำงาน เพื่อดำเนินการอย่างใดอย่างหนึ่งตามที่ตำรวจภูธรจังหวัดพระนครศรีอยุธยามอบหมาย

๒.๖. สั่งการและควบคุมการปฏิบัติในการตรวจค้น จับกุม และปราบปรามเครือข่ายยาเสพติดในรูปแบบ TASK FORCE

๒.๗. รายงานผลการปฏิบัติงานของศูนย์ขยายผลและปราบปรามเครือข่ายยาเสพติดเป็นระยะ

( )

ผู้บังคับการตำรวจภูธรจังหวัด...........................

ผนวก ค : ชุดปฏิบัติการสืบสวนสอบสวนขยายผลปราบปรามนักค้ายาเสพติดรายสำคัญและสืบสวนทางการเงิน

ประกอบคำสั่งตำรวจภูธรจังหวัด....................... ที่ /๒๕..... ลงวันที่

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

๑. ชุดปฏิบัติการสืบสวนสอบสวนขยายผลปราบปรามนักค้ายาเสพติดรายสำคัญและสืบสวนทางการเงิน

๑) รองผู้บังคับการตำรวจภูธรจังหวัด............... (รับผิดชอบงานยาเสพติด) หัวหน้าชุด

๒) ผู้กำกับการสืบสวนตำรวจภูธรจังหวัด................................... รองหัวหน้าชุด

๓) ผู้กำกับการ(สอบสวน)

๔) - ๕) รองผู้กำกับการ/สารวัตร/รองสารวัตร(สอบสวน)

๖) นายตำรวจที่มีความสามารถในการเข้าถึงข้อมูลข่าวสารและขอเอกสารการใช้โทรศัพท์ได้

๗) นายตำรวจที่มีความสามารถในการเข้าถึงข้อมูลข่าวสารและขอเอกสารทางธนาคารได้

๘) นายตำรวจที่มีความสามารถในการใช้งานโปรแกรม Analyst's Notebook

๙) เจ้าหน้าที่ตำรวจชั้นประทวนที่มีความสามารถในการใช้งานโปรแกรม Analyst's Notebook

๑๐) นายตำรวจที่ทำหน้าที่ในการสืบสวน แสวงหาพยานหลักฐาน

๑๑) - ๑๓) เจ้าหน้าที่ตำรวจชั้นประทวนที่ทำหน้าที่ในการสืบสวน แสวงหาพยานหลักฐาน

๒. อำนาจหน้าที่

๑. ดำเนินการสืบสวนแสวงหาพยานหลักฐาน เพื่อพิสูจน์ทราบบุคคลในเครือข่ายยาเสพติดทั้งตัวการ ผู้สนับสนุนให้การช่วยเหลือและผู้สมคบ โดยใช้เทคโนโลยีการสื่อสาร โปรแกรมการข่าว แผนที่ GPS

๒. สืบสวนดำเนินคดีกับเครือข่ายในคดียาเสพติดเพื่อไปให้ถึงตัวผู้บงการโดยการใช้เทคโนโลยีการสืบสวนเข้ามาช่วยและใช้เป็นพยานหลักฐานเพื่อดำเนินการกับผู้สนับสนุน หรือให้การช่วยเหลือและผู้สมคบกระทำความผิดเกี่ยวกับยาเสพติดตามมาตรา ๖ และมาตรา ๘ และดำเนินการตามมาตรการยึดทรัพย์สิน ตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ.๒๕๓๔

๓. บูรณาการใช้มาตรการทางกฎหมาย เพื่อดำเนินการกับบุคคลในเครือข่ายในความผิดฐานอื่นตามพระราชบัญญัติต่าง ๆ ที่มีโทษทางอาญา อันเป็นการตัดทอนบุคคลในเครือข่ายให้ถูกดำเนินคดีตามกฎหมาย และลดจำนวนบุคคลในเครือข่ายลง

4. ดำเนินการตามมาตรการทรัพย์สิน ตรวจสอบ ยึด และอายัดทรัพย์สิน ตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ.๒๕๓๔ พระราชบัญญัติป้องกันและปราบปรามการ ฟอกเงิน พ.ศ.๒๕๔๒ มาตรการบังคับโทษปรับตามพระราชบัญญัติวิธีพิจารณาคดียาเสพติด พ.ศ.๒๕๕๐ และมาตรการทางภาษี ตามประมวลกฎหมายรัษฎากร พ.ศ.๒๔๘๑

๕. จัดระบบฐานข้อมูลให้มีความเชื่อมโยง มุ่งทำลายโครงสร้างการเงินของกลุ่มผู้ค้ายาเสพติด และบุคคลในเครือข่ายยาเสพติดโดยนำมาตรการทางกฎหมายมาบังคับใช้อย่างเด็ดขาด ดำเนินการสืบสวนทางการเงินแบบบูรณาการ โดยแสวงหาความร่วมมือจากหน่วยงานอื่น ๆ สำนักงานคณะกรรมการป้องกันและปราบปรามยาเสพติด สำนักงานป้องกันและปราบปรามการฟอกเงิน เพื่อติดตามสืบสวน ร่องรอยทางการเงิน และทรัพย์สินเพิ่มศักยภาพการดำเนินงานมาตรการทรัพย์สินให้มีผลการปฏิบัติที่ชัดเจน

(๒)

๖. ติดตามจับกุมผู้กระทำผิดเกี่ยวกับยาเสพติด ทั้งที่เป็นความผิดซึ่งหน้าและมีหมายจับของศาล

๗. ให้ผู้มีตำแหน่งพนักงานสอบสวนตามคำสั่งนี้ เป็นพนักงานสอบสวนตามประมวลกฎหมายวิธีพิจารณาความอาญา พ.ศ. ๒๔๗๗ มีอำนาจและหน้าที่ในการสอบสวนขยายผลเพื่อดำเนินคดีกับผู้กระทำความผิดฐานเป็นผู้สนับสนุน ผู้ช่วยเหลือ หรือผู้สมคบกระทำความผิดเกี่ยวกับยาเสพติด ตามมาตรา ๖, ๘ แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ.๒๕๓๔ และความผิดตามกฎหมายอาญาอื่นๆ ที่เกี่ยวข้อง ซึ่งได้เกิดหรืออ้างหรือเชื่อว่าได้เกิดในเขตอำนาจหรือผู้ต้องหามีที่อยู่หรือถูกจับในเขตอำนาจของตำรวจภูธรจังหวัด...............................

ทั้งนี้ ตั้งแต่บัดนี้เป็นต้นไป

สั่ง ณ วันที่ เดือน พ.ศ.

( )

ผู้บังคับการตำรวจภูธรจังหวัด...........................